**Ύστερη Χαλκοκρατία**

Γενικό ιστορικό πλαίσιο: αύξηση του πληθυσμού και των εγκαταστάσεων. Συγκεντρωτικός χαρακτήρας διοίκησης και οικονομίας: πινακίδες της Γραμμικής Α και, αργότερα, Γραμμικής Β. Κυριαρχία της Κνωσού και εξάπλωση της κεραμεικής της. Τα άλλα ανάκτορα: Φαιστός, Μάλια, Ζάκρος, Γαλατάς. Άλλες σημαντικές θέσεις με κτήρια ανακτορικού χαρακτήρα: Αρχάνες, Πετράς, Σίσσι, Γουρνιά, Χανιά. Οικισμοί: Γουρνιά, Παλαίκαστρο, Ζάκρος, Μόχλος, Ψείρα, Μύρτος-Πύργος. Βίλλες-επαύλεις και συγκεντρώσεις σημαντικών κτηρίων: Βαθύπετρο, Σκλαβόκαμπος, Τύλισος, Πρασάς. Απουσία οχυρώσεων. Μινωικές εγκαταστάσεις εκτός Κρήτης, κυρίως στις Κυκλάδες και τα Δωδεκάνησα (Τριάντα και Σεράγια). Καταστροφή στο τέλος της ΥΜΙΒ. Προοδευτικός εκμηκυναϊσμός της Κρήτης. Καταστροφή της Κνωσού στα τέλη της ΥΜΙΙΙΑ1, αρχές της ΥΜΙΙΙΑ2.

Διαφ. 1 Στην κεραμεική, νέες τεχνικές γνώσεις: στιλπνότητα επιχρίσματος (ήδη από τα ripple της ΜΜΙΙΙ). Αντιστροφή ρυθμολογικών χαρακτηριστικών: «σκοτεινό επί ανοικτού». Τα θέματα όμως παρμένα από τη ΜΜΙΙΙ. Κλίβανοι (Αχλάδια, Χάλαρα, Παλαίκαστρο, Φαιστός, Αγία Τριάδα, Κομμός, Στύλος, Ζου). Διαφ. 1, κάτω αριστερά. Βελτίωση τεχνικών όπτησης στην ΥΜΙ-ΙΙ και ακόμα μεγαλύτερη στην ΥΜΙΙΙ.

Χαρακτήρας της μινωικής τέχνης, ποικίλος: δεν ενδιαφέρεται μόνο για τις πράξεις θεών και ανθρώπων. Διακοσμητικά σχέδια, απεικόνιση της φύσης, θρησκευτικά και τελετουργικά δρώμενα, αφηρημένα θέματα εμπνευσμένα από τη φύση. Ποικιλία μορφών και έκφρασης. Η τέχνη του «χαριτωμένου». Στην ΥΜ περίοδο η κεραμεική προσπαθεί να προσαρμόσει την κινητικότητα και τη σύνταξη του αφηρημένου καμαραϊκού ρυθμού σε μία φυσιοκρατία δανεισμένη από τον πραγματικό κόσμο Διαφ. 2. Εκτίμηση της μινωικής κεραμεικής και εκτός Κρήτης.

Από την ΥΜΙΙ, τυποποίηση των μορφών, επιρροή από τον Ελλαδικό χώρο. Σχηματοποίηση και ενοποίηση καλλιτεχνική με τη μυκηναϊκή περιοχή στην ΥΜΙΙΙ. Αλλά και ανεξαρτησία της ΥΜΙΙΙ κεραμεικής, και ιδιαίτερα της ΥΜΙΙΙΓ.

Σχετική χρονολόγηση Κρήτης και ηπειρωτικής Ελλάδας. Εργασία του Arne Furumark. Απόλυτη χρονολόγηση, με βάση τα μινωικά και μυκηναϊκά ευρήματα που βρέθηκαν στην Αίγυπτο. Κυρίως μυκηναϊκά ευρήματα που βρέθηκαν στην Αμάρνα, την πόλη του Ακενατών: τέλος ΥΜΙΙΙΑ2 – αρχές ΥΜΙΙΙΒ. Η ΥΜΙΒ είναι σύγχρονη με τη βασιλεία του Τούθμωση Γ, αφού ορισμένα ΥΙΒ ή ΥΕΙΙΑ αγγεία προέρχονται από αιγυπτιακούς τάφους αυτής της εποχής.

Η ΥΜΙΒ διαρκεί 20-50 χρόνια. Οι ραδιοχρονολογήσεις για το ύστερο τμήμα της Εποχής του Χαλκού ανταποκρίνονται απόλυτα προς την εικόνα που υποδεικνύουν οι συγχρονισμοί με την Εγγύς Ανατολή (από Οικία της Ακροπόλεως των Αθηνών): η ΥΜΙΙΙΒ στον ύστερο 14ο και τον 13ο αιώνα π. Χ. Για τη σχετική και απόλυτη χρονολόγηση της Αιγαιακής Χαλκοκρατίας, σημαντικό είναι το βιβλίο των P. Warren & V. Hankey, *Aegean Bronze Age Chronology*, Bristol 1989.

**YMI**

Η αρχή της ΥΜΙ όταν γίνονται αγαπητές οι σπείρες και τα φυτικά σχέδια με σκοτεινόχρωμη στιλπνή βαφή Διαφ. 2. Αρχικά, χρήση και παλαιότερων τεχνοτροπιών. Τα ΥΜΙ αγγεία με φυσιοκρατικές απεικονίσεις ανθέων, πιθανότατα εμπνευσμένα από άλλες τέχνες. Αγγεία των Κρίνων. Διαφ. 3, 4

Διαφ. 5. Σχήματα: κωνικά κύπελλα, άλλα κύπελλα, πρόχοι. Και χονδροειδή οικιακά σκεύη, αλλά δύσκολα χρονολογήσιμα εξαιτίας της συντηρητικότητάς τους. Πίθοι, χύτρες. Διαφ. 6. Ειδικά σχήματα: ληνοί (κάδοι για το πάτημα σταφυλιών), διαφ. 7, πυριατήρια (σκεύη για την αρωματοποιϊα) διαφ. 8, κάτω σειρά, λύχνοι.

**ΥΜΙΑ**

Εποχή της σπείρας, του ρόδακα, της φυλλοφόρας ταινίας και του πτυχωτού ρυθμού χελωνίου Διαφ. 9. Διάταξη σε ζώνες, θέματα επαναλαμβανόμενα, αλλά διαφορετικά σε κάθε ζώνη. Επαφές Κύπρου και Κρήτης: Τούμπα του Σκούρου, Έγκωμη. Εμπόριο του χαλκού. Σχέση μινωικής και κυπριακής γραφής. Ακρωτήρι Θήρας. Διαφ. 10. Λακκοειδείς τάφοι των Μυκηνών. Συντηρητικά σύνολα στην αρχή της περιόδου: Πόρος Ηρακλείου, Λάκκοι (pits) Ζάκρου, Πρινιάτικος Πύργος, Παλαίκαστρο, Γουρνιά. Λευκή βαφή, συμπληρωματικά, για λεπτομέρειες. Αγαπητά θέματα στην ανατολική Κρήτη, στην τεχνοτροπία «σκοτεινό επί ανοικτού»: βλαστόσπειρες. πτυχωτός ρυθμός χελωνίου. Διαφ. 11-12

P. Warren, A new Minoan deposit from Knossos, *BSA* 1991, 31.

H MMIII ορίζεται δύσκολα. Τομέας Στρωματογραφικού Μουσείου. Απόθεση ΝΑ της Βόρειας Οικίας: Διαφ. 13. λάκκος με κεραμεική, που προέκυψε από καθαρισμό στρώματος καταστροφής. Ενδείξεις για 5209 αγγεία από τα οποία τα 3325 κωνικά κύπελλα. Σχήματα που αντιπροσωπεύονται: αμφορείς με ελλειπτικό στόμιο, υδρίες (1), ψηλό κυλινδρικό αγγείο, τριποδικές χύτρες με μεγάλα πόδια ελλειπτικής διατομής, γεφυρόστομοι σκύφοι με διακόσμηση «ανοικτού επί σκοτεινού» ή πτυχωτού ρυθμού χελωνίου διαφ. 14, επάνω σειρά, πρόχοι και προχοίσκες διαφόρων τύπων διαφ. 15 κάτω σειρά, ρυτό σχήματος αυγού στρουθοκαμήλου, 8 τύποι από φιάλες (bowls) διαφ. 16 κάτω σειρά, 17, με διακόσμηση συνήθως χελωνίου ή light on dark τρέχουσες σπείρες, μικροί φορητοί λύχνοι και κύπελλα τεσσάρων (4) τύπων, με διακόσμηση χελωνίου και κισσόφυλλων και σπειρών (πολλά άωτα κωνικά κύπελλα) διαφ. 18.

Διακόσμηση: χελώνιο διαφ. 19, λευκές σπείρες σε σκοτεινό βάθος διαφ. 20, επάνω σειρά, λευκές κηλίδες σε σκοτεινόχρωμο επίσης βάθος διαφ. 20 κάτω δεξιά, κυματιστές ταινίες διαφ. 21, τέταρτη σειρά, τόξα σε σκοτεινόχρωμο βάθος διαφ. 19 πρώτη και δεύτερη σειρά, σπείρες dark on light με συμπαγές κέντρο διαφ. 22, δεύτερη σειρά, δεξιά, σκοτεινόχρωμες ταινίες, μηνοειδή διαφ. 22, δεύτερη σειρά, αριστερά και κύκλοι dark on light, μεγάλες ακανόνιστες κηλίδες και στις δύο επιφάνειες.

Στοιχεία για τη χρονολόγηση του συνόλου: α) Η ΜΜ πολυχρωμία έχει σβήσει. Λεπτομερειακός ρυθμός σε λίγα κύπελλα, με το καστανό ως βοηθητικό χρώμα στο άσπρο διαφ. 22, πάνω σειρά, το τρίτο από αριστερά. β) Το ένα τρίτο της διακόσμησης είναι ακόμα light on dark (σχεδόν όλα άσπρο σε μαύρο). γ) Σχεδόν τα δύο τρίτα της διακόσμησης είναι dark on light: πάνω από τα μισά είναι χελώνιο, αλλά υπάρχουν και αρκετά νέα θέματα. Γυαλιστερό επίχρισμα και βαφή, που περιλαμβάνει πρόσθετες άσπρες στιγμές σε σκοτεινές σπείρες. δ) Το φυτικό στυλ είναι σπάνιο διαφ. 23. ε) Το κύπελλο με τα ευθέα τοιχώματα είναι ΜΜ τύπου, το αληθινό κύπελλο τύπου Βαφειού βρίσκεται ανάμεσα στη ΜΜΙΙΙ και ΥΜΙΑ. Διαφ. 19 στ) Το απλό κωνικό κύπελλο είναι του ΥΜΙΑ-Β τύπου, αλλά είναι λίγο πιο χονδροειδές.

Όλα τα παραπάνω δείχνουν ότι η απόθεση θα πρέπει να χρονολογηθεί στη ΜΜΙΙΙΒ-ΥΜΙΑ. Μία μετάβαση, με ΜΜΙΙΙΒ κεραμεική με σκούρο βάθος και χελώνιο και πριν την καθαρή ΥΜΙΑ, που έχει ως απόγειό της το κύπελλο με τη φυτική καλαμοειδή διακόσμηση.

Απόλυτη χρονολόγηση: η ΥΜΙΑ ήταν ήδη στο προσκήνιο πριν από την αρχή της 18ης Δυναστείας, το 1550 π.Χ. Έτσι, η ΜΜΙΙΙΒ-ΥΜΙΑ θάπρεπε να χρονολογηθεί γύρω στα 1600 π. Χ.

Ανάλογα σύνολα: Ανεξερεύνητη Έπαυλη (επίχωση κάτω από τα δάπεδα), Αποθήκη των Αγγείων των Κρίνων, Πηγάδι των Γυψάδων (με δύο στρώματα, εκ των οποίων το κατώτερο ήταν αυτής της περιόδου, είχε και κομμάτια αγγείων με κρίνα), Οικίες της Ακρόπολης Κνωσού (αποθέσεις C και D), Αρχάνες (Τουρκογειτονιά), Αγία Τριάδα, Κομμός (Σπίτι του Κεντρικού Λόφου), Μάλια (Σπίτια Ε και Εα), Γουρνιά (Σπίτι D), Παλαίκαστρο (αποθέσεις π42 και x43) και λάκκοι Ζάκρου (pits).

Δύο καταστροφές: μία στη ΜΜΙΙΙ προχωρημένη και μία στη μετάβαση ΜΜΙΙΙ-ΥΜΙΑ. Η δεύτερη μπορεί να ιχνηλατηθεί και στη Σαντορίνη, τη Μήλο, την Κέα, τα Κύθηρα και τη νότια Πελοπόννησο. Γενική, σεισμική καταστροφή (μάλλον), σε αυτή τη φάση.

Σύνολα λίγο πιο προχωρημένα από το προηγούμενο, στην ΥΜΙΑ: Γυψάδες Κνωσού (ανώτερο στρώμα), Οικία της Ακρόπολης Κνωσού (απόθεση F), δωμάτιο C58 των Γουρνιών. Τα θέματα σε αυτά τα σύνολα περιλαμβάνουν, κυρίως, καλαμοειδή, σπείρες, φυλλοφόρες ταινίες, χελώνιο διαφ. 24. Ομάδα του C58 των Γουρνιών: ρυτά διαφόρων τύπων, πρόχοι και άλλα σχήματα. Διαφ. 25, μεσαία σειρά Θέματα σε ζώνες, που καλύπτουν όλη την επιφάνεια των αγγείων. Τακτικότερη διακόσμηση, χρήση του λευκού και του ερυθρού, επίθετων σε σκοτεινές ταινίες. Μαγικό τριπλό αγγείο, με ψευδοπυθμένα.

ΥΜΙΑ οικισμός στο Ακρωτήρι Θήρας. Διαφ. 26. Μερικοί χρονολογούν την κεραμεική του στην ΙΒ. Ίσως, τελευταίο στάδιο της ΥΜΙΑ.

M. Popham, Late Minoan Pottery. A Summary, *BSA* 1967.

Στην αρχή της ΥΜΙ βρίσκουμε ακόμα αγγεία στην παλαιά light on dark τεχνική, σε σύγχρονη χρήση με το νέο στυλ Διαφ. 27. Αλλά, όπως η αλλαγή από τα μελανόμορφα στα ερυθρόμορφα τον 60 αιώνα στην Αθήνα, το νέο μέσο έδωσε στους κεραμείς ένα φρέσκο κέντρισμα.

Σχετικά λίγα ολόκληρα αγγεία αυτής της φάσης. Αγγεία από τις Γυψάδες. Διακοσμητικά θέματα Διαφ. 28 Κυρίως, αμφίστροφες σπείρες, καλαμοειδή διαφ. 29 και χελώνιο, μέχρι και χιαστί διασταυρούμενες. Η άσπρη βαφή χρησιμοποιείται επίθετη για λεπτομέρειες. Μερικές φορές, για ποικιλία, προστίθεται και κόκκινο χρώμα, ιδιαίτερα σε ταινίες. Τα κύπελλα αποκτούν κυρτό περίγραμμα και τα κύπελλα τύπου Βαφειού έχουν καλύτερες αναλογίες. Ακόμα όμως υπάρχει κάποια βαρύτητα στα σχήματα, όπως στις καρποδόχες και στις πρόχους Διαφ. 30. Τα περισσότερα θέματα είναι σχηματικά Διαφ. 31, 32.

Στην ανατολική Κρήτη διαφορετική εξέλιξη. Αρχικά, εναλλαγή σε δύο ρυθμούς, light on dark και dark on light, σε αγγεία σύγχρονης κατασκευής διαφ. 33, 34. Βλαστόσπειρες, βλαστοί λοξοί στο εσωτερικό και στο εξωτερικό φιαλών (bowls).